Document ID: 31978R1038

ΚΑΝΟΝΙΣΜΟΣ (ΕΟΚ) αριθ. 1038/78 ΤΟΥ ΣΥΜΒΟΥΛΙΟΥ της 22ας Μαΐου 1978 περί τροποποιήσεως του κανονισμού (ΕΟΚ) αριθ. 804/68 όσον αφορά την ενίσχυση για τη χορήγηση γαλακτοκομικών προϊόντων σε μαθητές στα σχολικά ιδρύματα
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,
την πρόταση της Επιτροπής,
τη γνώμη της Συνελεύσεως (1),
τη γνώμη της Οικονομικής και Κοινωνικής Επιτροπής (2),
Εκτιμώντας:
ότι, σύμφωνα με το άρθρο 26 του κανονισμού (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (3), όπως τροποποιήθηκε τελευταία από τον κανονισμό (ΕΟΚ) αριθ. 1037/78 (4), τα Κράτη μέλη δύνανται να χορηγούν ενισχύσεις για τη χορήγηση σε μαθητές στα σχολικά ιδρύματα γάλακτος μεταποιημένου σε προϊόντα που εμφαίνονται στις κλάσεις 04.01 ή 22.02 του Κοινού Δασμολογίου και ότι είναι δυνατό να ληφθεί απόφαση για την κοινοτική εισφορά στη χρηματοδότηση τέτοιων προγραμμάτων-
ότι, υπό το φως της πείρας που έχει αποκτηθεί κατά την εφαρμογή αυτών των διατάξεων και για να παρακινηθεί περισσότερο η κατανάλωση γαλακτοκομικών προϊόντων από τη νεολαία, πρέπει να συμπληρωθεί ο κατάλογος των γαλακτοκομικών προϊόντων, τα οποία δύνανται να αποτελέσουν το αντικείμενο χορηγήσεως στους μαθητές σε μειωμένη τιμή,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 26 πρώτο εδάφιο του κανονισμού (ΕΟΚ) αριθ. 804/68 αντικαθίσταται από το ακόλουθο κείμενο:
"Άρθρο 26
Τα Κράτη μέλη δύνανται να χορηγούν εθνικές ενισχύσεις για τη χορήγηση σε μαθητές στα σχολικά ιδρύματα, γάλακτος μεταποιημένου σε προϊόντα που υπάγονται στις κλάσεις 04.01 ή 04.04 ή στη διάκριση 22.02 Β ή μεταποιημένου σε γιαούρτι που υπάγεται στις διακρίσεις 04.02 Β, 18.06 Δ και 21.07 του Κοινού Δασμολογίου."
Άρθρο 2
Ο παρών κανονισμός αρχίζει να ισχύει την 22α Μαΐου 1978.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 22 Μαΐου 1978.

Labels: 12
3
17
19